باش ناظیر بینالی ییلدیریم غازی مصطفی کمال آتاتورکون وفاتی‌نین 79-جو ایلدؤنومو موناسیبتیله مئساژ پایلاشیب.
باش ناظیر بینالی ییلدیریم "جمهوریتیمیزین اعلانی ایله بیرلیکده میللی ایراده‌نین حاکمیتی‌نین، عدالتین تاسیس ائدیلمه‌سی‌نین، اینسان حاق و آزادلیق‌لاری‌نین محافظه‌سی‌نین و چوغولجو دئموکراتیک پرینسیپ‌لرین تام شکیلده تطبیق ائدیلمه‌سینی اؤلکه‌میز اوچون هدف گؤسترن آتاتورکون میللتیمیزی بو ایده‌آل‌لار اطرافیندا بیرلشدیردیگینی وورغولاییب.
باش ناظر بیلدیریب کی، آتاتورک شرقین دینامیکا‌لاری ایله باتی‌نین تارازلیق‌لارینی موناقیشه‌دن کنار، باریشچیل اوسلوبلا بیرلشتیره‌رک، اؤلکه‌میزین معاصر دونیا ایله بوتؤولشمه‌سینی و دییشمه‌سینی تامین ائتمیش‌دیر. اؤلکه‌ ایشغال ائتمک ایسته‌ین قوه‌لره قارشی داستان کیمی ایستیقلال موباریزه‌سی آپاران میللت آتاتورکون لیدئرلیگینده قازاندیغی ظفرلرله دونیاداکی بیر چوخ موستقیل‌لیک موباریزه‌سینه ایلهام منبعی اولموش‌دور.
"جمهوریتیمیزین بانی‌سی مصطفی کمال آتاتورکو وفاتی‌نین 79-جو ایلدؤنومونده میننتله یاد ائدیریک. جمهوریتی‌نین 94-جو ایللیگینده اؤلکه‌میز ثابت‌لیک ایچینده گوجلنمه‌یه، اینکیشاف ائتمه‌یه و دئموکراسی‌نین ایستانداردلارینی گونو گون‌دن یوکسلتمه‌یه داوام ائدیر. اونون "ان بؤیوک اثریم" دئدیگی تورکیه جمهوریتی اوسلار آراسی پروبلئم‌لرین حلینده فعال رول گؤتورن یوکسک اعتبارا صاحب بیر اؤلکه‌دیر. جمهوریتیمیزین بانی‌سی مصطفی کمال آتاتورک و ایستیقلال موباریزه‌میزین بوتون قهرمان‌لارینا بیر داها الله‌دان رحمت دیلییر، عزیز شهیدلریمیزی، غازی‌لریمیزی و بوتون اجدادیمیزی میننتله یاد ائدیرم" دئیه باش ناظیر بینالی ییلدیریم دئییب.
